
R E F E R A T   DE   A P R O B A R E
privind aprobarea Studiului de Fezabilitate revizuit pentru ”Proiectul regional de dezvoltare a infrastructurii de apă și apă uzată din județul Hunedoara, în
 perioada 2021-2027”, precum și acordarea unui mandat special
 reprezentantului municipiului Brad în Adunarea Generala 
a Asociației de Dezvoltare Intercomunitară
[bookmark: _Hlk234228670] „Aqua Prest Hunedoara”

        
	
	Asociația de Dezvoltare Intercomunitară „Aqua Prest Hunedoara” este înființată conform Ordonanței Guvernului nr. 26/2000 cu privire la asociații și fundații, cu completările și modificările ulterioare și își desfășoară activitatea conform actului constitutiv și statutului aprobate de către Adunarea Generală a asociaților, precum și a statutului - cadru a asociațiilor de dezvoltare intercomunitară cu obiect de activitate serviciile de utilități publice.
	Conform Contractului de delegare a gestiunii serviciilor publice de alimentare cu apă și canalizare nr. 5400/223/05.05.2009, Asociația de Dezvoltare Intercomunitară „Aqua Prest Hunedoara” are relații contractuale cu Operatorul Regional S.C. APA PROD S.A. DEVA.
          Prin Hotărârea Consiliului Local nr. 90/2022 a fost aprobat Studiul de Fezabilitate pentru ”Proiectul regional de dezvoltare a infrastructurii de apă și apă uzată din județul Hunedoara, în perioada 2014 - 2020”, Indicatorii tehnico - economici ai proiectului, precum și Planul anual de evoluție a tarifelor, conform rezultatelor analizei cost - beneficiu a proiectului.
[bookmark: _Hlk234231094]          Prin adresa nr. 32980/12.06.2026, Asociația de Dezvoltare Intercomunitară „Aqua Prest Hunedoara” ne-a comunicat că, pentru derularea în continuare a ”Proiectului regional de dezvoltare a infrastructurii de apă și apă uzată din județul Hunedoara, în perioada 2021-2027”, aprobat prin Contractul de finanțare Programul Operațional Dezvoltare Durabilă nr. 1160/23.08.2022, încheiat între Ministerul Investițiilor și Proiectelor Europene, în calitate de autoritate de Management pentru Programul Operațional Dezvoltare Durabilă și S.C. Apa Prod S.A. Deva, este necesară aprobarea Studiului de Fezabilitate revizuit, în conformitate cu cerințele legislative în vigoare.
Modificările/actualizările în anul 2025 efectuate asupra Studiului de Fezabilitate aprobat în anul 2022, conform cerințelor Ghidului solicitantului pentru proiectele de apă și apă uzată - Programul Operațional Dezvoltare Durabilă, sunt următoarele:
1.Componenta tehnică:
-orizontul de prognoză a Studiului de Fezabilitate revizuit - anul 2054 (inițial anul 2051);
-perioada pentru implementarea investițiilor Iulie 2023 - Aprilie 2027 (inițial Noiembrie 2022 - Octombrie 2025);
[bookmark: _Hlk233269547]- reabilitarea a 4 chesoane și a unui foraj existent (inițial reabilitarea a 3 chesoane existente) la sursa de apă Folorat - Geoagiu;
-cazan de abur complet echipat (inițial motor cogenerare) la instalația de tratare suplimentară a nămolului - SEAU Deva;
2.Economic-financiar:
[bookmark: _Hlk233270830]-Analiza cost -beneficiu a fost actualizată în conformitate cu datele înregistrate de Operator până în anul 2024, inclusiv (inițial întocmită pe baza datelor până în anul 2020 );
3.Instituțional:
[bookmark: _Hlk233271156]-Analiza instituțională a fost actualizată în conformitate cu datele înregistrate de Operator până în anul 2024, inclusiv (inițial întocmită pe baza datelor până în anul 2020 );
4.Mediu:
[bookmark: _Hlk233271191]-au fost obținute Declarația Natura 2000-nr. 983/2026, Decizia etapei de încadrare nr. 884/2021, revizuită în anul 2026 (inițial au fost obținute Declarația Natura 2000 - nr. 2275/2022, Decizia etapei de încadrare nr. 884/2021 ).
	În conformitate cu prevederile art. 12 alin. (1) lit. c) din Legea nr. 241/2006 a serviciului de alimentare cu apă și canalizare, republicată cu modificările și completările ulterioare, în exercitarea atribuţiilor ce le revin, autorităţile administraţiei publice locale adoptă hotărâri privitoare la: „c) aprobarea studiilor de fezabilitate privind extinderea, modernizarea şi reabilitarea sistemelor de alimentare cu apă şi de canalizare”.
Întrucât aprobarea Studiului de Fezabilitate revizuit reprezintă o condiție necesară pentru continuarea implementării proiectului menționat, se impune aprobarea acestuia, precum și acordarea unui mandat special reprezentantului Municipiului Brad în Adunarea Generală a Asociației de Dezvoltare Intercomunitară „Aqua Prest Hunedoara”, în vederea exprimării votului „PENTRU / ÎMPOTRIVĂ” asupra aprobării documentului menționat anterior.
În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 12 alin. (1) lit. c) din Legea nr. 241/2006 a serviciului de alimentare cu apă și canalizare, republicată, cu modificările și completările ulterioare, ale art. 4 alin. (1) și art. 16 alin. (3) din Statutul Asociaţiei de Dezvoltare Intercomunitară „Aqua Prest Hunedoara”, ale art. 129 alin. (2) lit. d),  alin. (7) lit. n) și alin. (14) din Ordonanţa de Urgenţă a Guvernului nr. 57/2019 privind Codul administrativ, cu modificările si completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

